alexandrainst/scandi-wiki huggingface dataset:
Malcolm Macdonald

Malcolm Ian Macdonald (født 7. januar 1950), også kjent som Supermac, er en engelsk tidligere fotballspiller. Han spilte blant annet for Luton Town FC, Newcastle United FC og Arsenal FC. Det er imidlertid som Newcastle-spiller han er mest kjent, en klubb hvor han scoret 95 mål på 187 seriekamper.
I sin hjemmedebut for Newcastle, scoret Supermac et hat-trick mot Liverpool FC, og sikret med det 3–2 seier. På motstanderlaget var det en ung spiller med navn Kevin Keegan som fikk sin debut.

Macdonald ble solgt til Arsenal i 1976, etter en rekke krangler med Newcastle-manager Gordon Lee. Han fortsatte scoringsformen for Arsenal, og scoret 57 mål før han i begynnelsen av 1978/1979-sesongen begynte å få alvorlige kneproblemer. I en alder av 28 år ble han tvunget til å legge opp på grunn av sine vedvarende kneskader.

Referanser

Eksterne lenker 
 
 Newcastle United's offisielle hjemmeside
 Malcolm Macdonald's offisielle hjemmeside

Engelske fotballspillere
Engelske fotballtrenere
Fotballspillere for Fulham FC
Fotballspillere for Luton Town FC
Fotballspillere for Newcastle United FC
Fotballspillere for Arsenal FC
Fotballspillere for Djurgårdens IF
Fotballtrenere for Fulham FC
Fotballtrenere for Huddersfield Town AFC
Personer fra London
Peru-Bolivia-konføderasjonen

Peru-Bolivia-konføderasjonen ble dannet i 1836. Delegater fra departementene Ayacucho, Arequipa, Cusco og Puno hadde da etablert en stat som ble kalt Sør-Peru. Samtidig dannet departementene i nord i Peru en stat som ble kalt Nord-Peru. Disse nydannede statene gikk siden sammen i en konføderasjon med Bolivia, som ble stadfestet den 1. mai 1837.

Marskalk Andres Santa Cruz ble valgt for 10 år til å lede styret for konføderasjonen. En lovstiftende forsamling ble dannet med to kamre. Det ble fastsatt et flagg for konføderasjonen i rødt og med de tre statenes våpen på.

Konføderasjonen ble tatt positivt imot av de amerikanske statene og den nydannede konføderasjonen var til fordel for begge statene som inngikk i den, ikke minst for Bolivia som på denne måten fikk en forbindelse til havet etter for en tid å ha vært avskåret fra det.

Bare Chile motsatte seg konføderasjonen. Fra Chile ble det derfor sendt to ekspedisjoner for å gjenopprette den tidligere tilstanden. Men den første såkalte ekspedisjonen mislyktes og måtte kapitulere. Den andre ekspedisjonen steg i land i Ancon og klarte siden å okkupere Lima. Ekspedisjonen fikk en fiendtlig mottakelse av befolkningen og trakk seg da tilbake til Callejón de Huaylas. Marskalk Santa Cruz forsøkte å bekjempe de fiendtlige troppene, men ble beseiret i slaget ved Yungay den 20. januar 1839 og ble tvunget til å flykte fra landet. Føderasjonen mellom landene Peru og Bolivia hadde dermed endt, og den ble til slutt oppløst den 25 august 1839.

Eksterne lenker
 WorldStatesmen- under Peru
 Britannica- Peruvian-Bolivian-Confederation

Historiske stater
Bolivias historie
Perus historie
1800-tallet i Bolivia
1830-årene i Peru
Stater og territorier etablert i 1836
Stater og territorier opphørt i 1839
1836 i Sør-Amerika
1837 i Sør-Amerika
1839 i Sør-Amerika
1836 i Bolivia
1838 i Bolivia
1839 i Bolivia
1836 i Peru
1838 i Peru
1839 i Peru
Republikken Nord-Peru

Republikken Nord-Peru var én av tre republikker som utgjorde Peru-Bolivia-konføderasjonen i årene 1836-1839.

Statsskikk

 Førstepresident: General Luis Orbegoso (21. august 1837 - 30 juli 1838.) Erklærte at Republikken Nord-Peru var utskilt fra Peru-Bolivia-konføderasjonen den 30. juli 1838, men fortsatte som provisorisk president til 1. september samme år.

 Andrepresident: General José de la Riva Agüero (11. august 1838 - 24. januar 1839)

Eksterne lenker 
 Flaggets historie

Perus historie
1830-årene i Peru
Historiske stater
Stater og territorier etablert i 1836
Stater og territorier opphørt i 1839
1830-årene i Sør-Amerika
1836 i Peru
1839 i Peru
Nicolás de Piérola (distrikt)

Nicolás de Piérola er et distrikt i provinsen Camaná i regionen Arequipa i Peru. Distriktets nasjonale statistikkode er 040205 og hovedstaden er San Gregorio.

Distriktet ble opprettet den 3. november 1944.

Landsbyer i distriktet Nicolás de Piérola

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: Nicolás de Piérola

Distrikter i Arequipa-regionen
Distrikter etablert i 1944
1944 i Peru
Samuel Pastor (distrikt)

Samuel Pastor er et distrikt i provinsen Camaná i regionen Arequipa i Peru. Distriktets nasjonale statistikkode er 040208 og hovedstaden er La Pampa.

Distriktet ble opprettet den 3. november 1944.

Landsbyer i distriktet Samuel Pastor

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: Samuel Pastor

Distrikter i Arequipa-regionen
Distrikter etablert i 1944
1944 i Peru
Deutsche Akademie für Sprache und Dichtung

Deutsche Akademie für Sprache und Dichtung (på norsk Det tyske akademi for språk og litteratur) ble grunnlagt i Paulskirken i Frankfurt 28. august 1949, på 200-årsdagen for Johann Wolfgang von Goethes fødsel. 

Akademiet er en forening for forfattere og akademikere som beskjeftiger seg med det tyske språk og tysk litteratur. Ved opprettelsen i 1949 var formålet bl.a. å etablere en uavhengig organisasjon på forbundsplan som kunne representere interessene til tysk språk og litteratur i inn- og utland. Akademiet følger utviklingen av det tyske språk og deltok i diskusjonen omkring den tyske språkreformen i 2003. En oppgave har også vært å bringe frem i lyset den del av den tyske litteratur som ble undertrykt under nasjonalsosialismen.

Organisasjon 
Deutsche Akademie für Sprache und Dichtung er en forening som i det vesentlige finansieres med offentlige midler. Akademiet velger selv sine medlemmer som bl.a. omfatter lyrikere, dramatikere, skjønnlitterære forfattere, essayister, oversettere, historikere,filosofer og andre vitenskapsfolk som publiserer sine skrifter på tysk. Det sondres mellom medlemmer og korresponderende medlemmer. Medlemmene må være bosatt i Tyskland og antallet er begrenset til 100. De korresponderende medlemmene er bosatt utenfor Tyskland og antallet er begrenset til 120. Max Tau, norsk statsborger fra 1944 var medlem av Akademiet.

Foreningen har kontorer i  Glückert-Haus, som er en del av Mathildenhöhe Darmstadt.

Priser 
Akademiet deler årlig ut fem priser. Under vårmøtet utdeles Johan Heinrich Voss-prisen for beste oversettelse og Friedrich Gondolf-prisen for beste formidling av tysk kultur utenfor Tyskland.

Under høstmøtet deles ut Georg Büchner-prisen som er en skjønnlitterær forfatterpris. Under det samme møtet utdeles Johann Heinrich Merck-prisen for litterær kritikk og essay og Sigmund Freud-prisen for vitenskapelig prosa.

Referanser

Eksterne lenker 
 Artikkel i DeutschlandRadio på 55-årsdagen Besøkt 28. oktober 2012

Tyske organisasjoner
Etableringer i 1949
1949 i Tyskland
Akademier
Quilca (distrikt)

Quilca er et distrikt i provinsen Camaná i regionen Arequipa i Peru. Distriktets nasjonale statistikkode er 040207 og hovedstaden er Quilca.

Distriktet ble opprettet den 2. januar 1857.

Landsbyer i distriktet Quilca

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: Quilca

Distrikter i Arequipa-regionen
Distrikter etablert i 1857
1857 i Peru
AD Flying Boat

Air Department Flying Boat var en toseters biplan flybåt. Den sivile versjonen var kjent som Supermarine Channel I, og  var i bruk ved Marinens flygevåpen fra 1920 til 1928.

De første prototypene fløy i 1916. Flyet var opprinnelig konstruert som rekognoseringsfly for den britiske marinen. Den nedre vingen var plassert bak cockpitene. Motoren, en Beardmore sekssylindret rekkemotor på 160 hk, satt mellom vingene med pusherpropell. Høyderoret var også av biplan type, og med dobbelt sideror. Flyet var ment å skulle operere fra skip, og vingene kunne derfor foldes sammen for å spare plass.

Marinens flygevåpen kjøpte inn fire militære fly av denne typen i 1920, og noe senere en sivil maskin av samme type. Det siste flyet av denne typen ble avskrevet i 1928.

Rekognoseringsfly
Fly fra første verdenskrig
Enmotors skyvefly
Luftfartøy produsert i Storbritannia
Biplan
Acarí (distrikt)

Acarí er et distrikt i provinsen Caravelí i regionen Arequipa i Peru. Distriktets nasjonale statistikkode er 040302 og hovedstaden er Acarí.

Landsbyer i distriktet Acarí

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: Acarí

Distrikter i Arequipa-regionen
GD Estoril Praia

Grupo Desportivo Estoril Praia, også kjent som GD Estoril Praia er en portugisisk sportsklubb fra byen Estoril på vestkysten av Portugal. Klubben ble grunnlagt i mai 1939 og lagets draktfarger er gule med blå underdel, mens bortedraktene er helblå. GD Estoril Praia driver innenfor flere ulike idrettsgrener, blant annet basketball, fotball og futsal. Fotballklubben spiller sine hjemmekamper på Estádio António Coimbra da Mota.

GD Estoril Praia har per dags dato ikke vunnet hverken det portugisiske seriemesterskapet eller det portugisiske cupmesterskapet, men spilte seg frem til finalen i cupmesterskapet i 1943/1944-sesongen, hvor de tapte mot SL Benfica (0–8).

Spillerstall 
Oppdatert 28. oktober 2022.

Utlånte spillere

Meritter 
 Segunda Liga (2): 2003/2004, 2011/2012

Kjente spillere med tilknytting til klubben 
  Rui Correia
  Paulo Ferreira
  Tomislav Ivković
  Pedro Pauleta
  Erwin Sánchez

Referanser

Eksterne lenker 
 
 Facebook side - Estoril Praia

Fotballag i Portugal
Fotballag etablert i 1939
Moreirense FC

Moreirense Futebol Clube, også kjent som Moreirense FC er en portugisisk fotballklubb fra byen Moreira de Cónegos i provinsen Minho nordvest i Portugal. Klubben ble grunnlagt i 1938 og lagets draktfarger er grønne med hvite detaljer, mens bortedraktene er gule med hvite detaljer. Moreirense FC spiller sine hjemmekamper på Parque de Jogos Comendador Joaquim de Almeida Freitas.

Moreirense FC har per dags dato ikke vunnet hverken det portugisiske seriemesterskapet eller det portugisiske cupmesterskapet. Klubben rykket opp til nest øverste nivå først i 1995, og har siden den gang oppholdt seg vekselvis i den øverste divisjonen og den nest øverste divisjonen (Segunda Liga).

Meritter 
 Segunda Liga (1): 2001/2002

Sesonger

Kjente spillere med tilknytting til klubben 
  Freddy
  João Ricardo
  Cícero Semedo
  Orlando

Referanser

Eksterne lenker 
 Klubbens nettsider

Fotballag i Portugal
Fotballag etablert i 1938
Uranus orbiter and probe

Uranus orbiter and probe er oppdrag for å utforske planeten Uranus og dens atmosfære, ringer og måner. Oppdraget ble foreslått for NASA i 2011.. En oppdragsstudie ble utført, og denne hadde også med seg Neptun, men av gjennomførbarhetsgrunner ble Neptun droppet til fordel for Uranus. To meldinger om utforskning av Uranus ble også sendt til den dekadiske undersøkelsen. Undersøkelsen listet opp Uranus orbiter and probe som tredjeprioritet for flaggskipsoppdrag etter MAX-C-roveren og JEO-komponenten i Europa Jupiter System Mission.

Referanser 

Uranus
Romsonder
Artikler i astronomiprosjektet
Jakob Modalsli

Jacob Modalsli (født 1. april 1911 i Strømm i Vestfold, død 31. januar 1984) var norsk embetsmann i ulike stillinger. 

Han gikk ut fra Norges landbrukshøgskole i 1936, og ble i 1947 generalsekretær i Norges Bondelag. I 1949 ble han tilsatt som sjef for Direktoratet for eksport- og importregulering. I årene fra 1952 til 1966 var han forsvarsråd, bare avbrutt av en kort periode som administrerende direktør for Statens bygge og eiendomsdirektorat 1960–1961. Fra 1966 til 1981 var han fylkesmann i Østfold.

Modalsli var også med i den første Budsjettnemnda for jordbruket 1948–1954, og på fritiden var han formann i Østfold historielag fra 1968–1974.

Referanser 

Norske embets- og tjenestemenn
Fylkesmenn i Østfold
Norske departementsråder
Personer fra tidligere Strømm kommune
Personer fra tidligere Svelvik kommune
Personer fra Drammen kommune
Battlefield Earth (film)

Battlefield Earth (norsk: Kampen om jorden) er navnet på en science fictionfilm fra 2000. Den er basert på L. Ron Hubbards roman med samme navn, og har John Travolta i hovedrollen.

Etter sin suksess i filmen Pulp Fiction kjempet Hollywood-stjernen John Travolta hardt for at det skulle lages en filmversjon av Kampen om jorden. Travolta, som er en hengiven scientolog og en av organisasjonens mest svorne tilhengere, beskrev boken i intervjuer som «Star Wars, bare bedre».

I filmen spiller Travolta en grådig sikkerhetssjef for romvesnene, som tar menneskefanger som slaver for å grave ut gull for ham. Barry Pepper spiller mennesket som bestemmer seg for å befri folket sitt ved å bekjempe sikkerhetssjefen.

Filmen ble lansert i over  kinosaler, og tjente $ i USA, med en total inntjening på $ verden over. Dette var en inntjening på mindre enn halvparten av filmens budsjett på $73 millioner, men et tap på $43 millioner gjør bare filmen til en moderat katastrofe sammenlignet med andre fiasko-filmer.

Omtalene var nesten enstemmig dårlige, og filmen fikk en Razziepris for «dårligste «drama» i de 25 første årene av prisens historie» i 2005. Politikens anmelder syntes filmen lignet «en stygg og klosset blanding» av Star Wars, Blade Runner og Kevin Costners apokalyptiske Waterworld, og tilføyde at Elia Cmirals musikk fikk dommedagsbasuner til å høres som piccolofløyter. De elendige anmeldelsene medførte at den planlagte oppfølgeren aldri ble laget.

Rolleliste

Kilder

Eksterne lenker 
 
 

Science fiction-filmer fra USA
Filmer fra 2000
Razzie-vinnere
Propagandafilmer
Rie Bistrup

Else-Marie «Rie» Bistrup (født Else-Marie Bergerud 26. desember 1931) er en norsk tidligere journalist og forfatter. 

Etter studier ved Sorbonne og en lærlingestilling i dagsavisen Sarpen, var hun sommervikar i Dagbladet i 1954. Fra 1955 til 1999 var hun journalist i Aftenposten i over 44 år. 


Bibliografi 
 Kurven full, Gyldendal, 1971, 
 Hurra for en grønn nordmann og skål for bestemors seng, men det må være i Løiten : en crazy-triller, Gyldendal, 1972, 
 Prinsessen og halve kongeriket, Gyldendal, 1975,

Priser 
 Sarpsborgprisen i 1975.
 Bragebegeret 1991, delt ut av Gambrinius, en venneforening for Borg bryggeri.

Referanser

Litteratur 
 «Palmesus med Rie» av Leif B. Lillegaard i novellesamlingen For et liv! – Cappelen, 1981

Journalister i Aftenposten
Journalister i Dagbladet
Personer fra Sarpsborg kommune
Norske forfattere
Cismon del Grappa

Cismon del Grappa er en tidligere italiensk kommune i provinsen Vicenza i Veneto. Kommunen hadde  innbyggere i 2013. Den grenset til kommunene Arsiè (BL), Borso del Grappa (TV), Crespano del Grappa (TV), Enego, Grigno (TN), Paderno del Grappa (TV), Pove del Grappa, San Nazario, Seren del Grappa (BL) og Valstagna.

30. januar 2019 ble kommunene Campolongo sul Brenta, San Nazario, Valstagna og Cismon del Grappa slått sammen til den nye kommunen Valbrenta.

Befolkningsutvikling

Referanser

Eksterne lenker 
 

Kommuner i provinsen Vicenza
Tidligere kommuner i Italia
Kommuner opphørt i 2019
Rhätische Bahn

Rhätische Bahn (RhB) (italiensk: Ferrovia Retica, retoromansk: Viafier Retica) er et jernbaneselskap i Sveits. Det har sitt hovedsete i Chur og virksomhet i kantonen Graubünden, i tillegg til en liten del i provinsen Sondrio i Italia). Selskapet eier og driver et smalsporet nett (1000 mm) med en samlet lengde på 384 kilometer. Selskapet er et aksjeselskap der kantonen Graubünden eier 51 % av aksjene.

RhBs mest kjente strekninger er Albulabanen og Berninabanen, som begge ble oppført på UNESCOs verdensarvliste i 2008 som verdensarvstedet Rhätische Bahn i Albula og Berninas landskap.

Selskapet opererer turisttoget Bernina Express på Berninabanen, og sammen med Matterhorn Gotthard Bahn (MGB) opererer det Glacier Express mellom Davos/St. Moritz og Zermatt, der RhB står for trekkraften øst for Disentis.

Eksterne lenker 
 

Jernbaneselskaper
Jernbane i Sveits
Graubünden
Norsk Luthersk Lekmannsmisjon

Norsk Luthersk Lekmannsmisjon (NLL) er en luthersk misjonsorganisasjon som har virksomhet i Østfold, Oslo, Akershus, Vestfold, Telemark, agderfylkene, Rogaland, Hordaland, Møre og Romsdal, Trøndelag og Finnmark. NLL driver ytremisjonsarbeid i Moldova. Organisasjonen ble etablert i 1963 etter en strid med Norsk Luthersk Misjonssamband.

NLL står for en konservativ kristendomsforståelse, med stor vekt på vekkelsesforkynnelse med lov og evangelium. Det frivillige lekmannsarbeidet er et viktig prinsipp for bevegelsen. Det innebærer blant annet at organisasjonen praktiserer fri nattverd, og verdsetter det frivillige lekmannsarbeidet på bedehusene.

Organisasjonen gir ut bladet Lov og Evangelium som kommer ut med ti nummer i året.

Eksterne lenker 
 NLLs nettsider

Norske misjonsorganisasjoner
Nigerkystprotektoratet

Nigerkystprotektoratet var et britisk protektorat i Oil Rivers-området i det som seinere kom til å bli Nigeria, opprinnelig etablert som Oil Rivers Protectorate i 1891 og bekreftet på Berlinkonferansen det etterfølgende året. Det skiftet navn 12. mai 1893, og ble slått sammen med Royal Niger Companys territorier den 1. januar 1900 og ble Protektoratet Sør-Nigeria.

Referanser

Litteratur 
 Thomas Pakenham, The Scramble for Africa (Random House, 1991), s. 197–199

Nigerias historie
Tidligere land i Afrika
Tidligere britiske kolonier
Stater og territorier etablert i 1891
1891 i Afrika
Stater og territorier opphørt i 1900
1900 i Afrika
Stater og territorier etablert i 1893
Stater og territorier etablert i 1884
Oslo World

Oslo World (tidligere Oslo World Music Festival) er en årlig musikkfestival som arrangeres hver høst i Oslo. Festivalen presenterer i første rekke musikk som kan plasseres innen samlebetegnelsen verdensmusikk: tradisjonsmusikk og populærmusikk med røtter i Afrika, Asia og Latin-Amerika og musikk som krysser kulturelle grenser. Festivalens formål er «å drive en årlig musikkfestival med høy kunstnerisk kvalitet og samfunnsmessig brodd». Oslo World presenterer hvert år omtrent 300 artister på ulike scener og har etablert seg som en av Europas mest betydningsfulle festivaler på sitt felt.

Oslo World ble startet av Rikskonsertene i 1994 under navnet Verden i Norden i samarbeid med festivalarrangører i andre nordiske land. Etter at de andre landene etter hvert trakk seg ut, ble navnet i 2002 endret til Oslo World Music Festival og i 2017 til Oslo World. Siden 2012 har Oslo World vært en selvstendig stiftelse. Festivalen mottar økonomisk støtte fra Utenriksdepartementet, Kulturdepartementet og Oslo kommune. Andre samarbeidspartnere er Amnesty International, Fritt Ord, Redd Barna, Norsk Folkehjelp og Røde Kors.

Festivalen velger hvert år et overordnet tema som er styrende for booking av artister og for en rekke faglige seminarer. Eksempler på slike temaer er frihet, utopia og forbudte sanger. En fast del av programmet er også barnefestivalen Barnas Verdensdager – et konsept som har spredd seg til flere andre byer.

Blant artistene som har gjestet Oslo World finner vi store navn som Paco de Lucía, Carmen Linares, L. Subramaniam, Miriam Makeba, Angélique Kidjo, Salif Keita, Ali Farka Touré, Cesária Évora, Gilberto Gil, Omara Portuondo, Khaled og Mari Boine.

En rekke norske artister har bidratt til festivalen, ofte i samarbeidsprosjekter som krysser sjangergrenser: Arve Tellefsen, Knut Reiersrud, Sverre Indris Joner, Arild Andersen, Kringkastingsorkestret og Det Norske Kammerorkester.

I regi av Oslo World arrangeres kulturfestivaler ved norske asylmottak under navnet Vårt Nabolag. Målet er å skape et fellesskap gjennom musikk og kultur som kan stimulere til deltagelse, frivillighet og dialog mellom asylsøkere og de som bor i nabolaget.

Eksterne lenker 
 

Musikkfestivaler i Oslo
Repeterende arrangementer etablert i 1994
Palos de la Frontera

Palos de la Frontera er en by og en kommune i provinsen Huelva i Andalucía, Spania. Den ligger like øst for provinshovedstaden Huelva. Ved folketellingen i 2006 hadde byen  innbyggere.

Byen er mest kjent som stedet hvor Christofer Columbus i 1492 startet sin reise for å finne sjøveien til India, og som førte til oppdagelsen av Amerika. Palos var også hjembyen til brødrene Martín og Vicente Yáñez Pinzón, som på Columbus' reise var kapteiner på henholdsvis «Pinta» og «Niña».

Eksterne lenker 
 
 Nettsted for Palos de la Frontera  (spansk)
 Nøkkelinfo om Palos de la Frontera (spansk)

Byer i Andalucía
Kommuner i Andalucía
Bosetninger etablert i 1320-årene
Etableringer i 1322
Huelva (provins)
Stein Blåøy

Stein Blåøy (Azure Blue) er en fiktiv skikkelse i Walt Disney-universet. Han opptrådte første gang i historien «Donald Duck og gullhjelmen».

Blåøy er en skurkeskikkelse. Han opptrer gjerne sammen med den tvilsomme advokaten Skarp, som alltid er rede til å gi inntrykk av at Blåøy har retten på sin side, samme hvor opplagt uhederlige hans aktiviteter er.

Eksterne lenker 
 Andeby Online
 Donald Duck og gullhjelmen i Inducks

Figurer fra Disney-tegneserier
Norske Talenter (sesong 4)

Norske Talenter sesong 4 er fjerde sesong av Norske Talenter, et norsk underholdningsprogram basert på Britain's Got Talent fra Storbritannia. Sesong fire hadde premiere 4. mars 2011 på TV 2 der Alex Rosén, Mia Gundersen og Adil Khan var dommere, mens Marthe Sveberg Bjørstad og John Brungot var programledere. Sesongen ble avsluttet med finale den 27. mai der danseren Daniel J. Elmrhari ble kåret som vinner.

Direktesendinger

Semifinale 1

* Berge Ohm gikk ikke direkte videre til finalen, men kom inn igjen som "wild card" senere.

Semifinale 2

Semifinale 3

Semifinale 4

Wild Card
I Norske Talenter 2011 ble det delt ut ett "Wild Card" til en tidligere utstemt deltaker. Dette gikk til Berge Ohm, som dermed endte som finalist selv om han ikke gikk videre fra sin semifinale.

Finale

Eksterne lenker
 
 Norske Talenters offisielle facebookside
MacSvor

MacSvor er en fiktiv skikkelse i Walt Disney-universet. Han er konkurrenten til Skrue McDuck og svært slu.

Eksterne lenker 

 Om MacSvor, fra inducks.org

Figurer fra Disney-tegneserier
Kokpit

Kokpit (fra engelsk cockpit) er et eldre maritimt uttrykk. Det betegner et rom på en lystbåt med sitteplasser lavere enn dekket, aktenfor kahytten.

Kilder 
«Kokpit» i Aschehougs Konversationsleksikon, Bind VI. Kristiania 1922.

Skipsterminologi